***Referat af***

***Bestyrelsesmøde tirsdag den 03. maj kl. 18.00***

***Klubhuset, Skjoldsvej.***

**Dagsorden:**

**Pkt. 1:** Godkendelse af referat fra seneste bestyrelsesmøde,

**Pkt. 2:** Referat fra Storebæltsløbet,

**Pkt. 3:** Referat af Storebæltsløbets økonomi ved John Agertoft**,**

**Pkt. 4:** Plan for Vandel turen ved John Agertoft,

**Pkt. 5:** Debat vedr. Kaffe-/sommerafslutningstur!!

* Hvor kører vi hen??
* Skal vi arrangere Grill-pølser efter hjemkomst??
* Kan arrangementet evt. gennemføres på en lørdag? Her tænker jeg på en evt. tur til bryggeriet ved Bringstrup.

**Pkt. 6:** Spar Nords tilbud til medlemmerne / Klubben!!

**Pkt. 7:** Spar Nords arrangement hos XL Byg. Behov for 2 – 3 medlemmer lørdag den 7. maj i tiden ca. 09.30 – 11.00, som ønsker at deltage i et projekt til fordel for Børnecanser Fonden.

**Pkt. 7:** Andet.

**Referat:**

**Ad pkt. 1: I.a.b.**

**Ad pkt. 2: Formanden fortalte om erfaringer og tilbagemeldinger fra det netop afviklede Storebæltsløb, som forløb under vanskelige vejrforhold, hvilket bl.a. resulterede i 200 udeblivelser i forhold til det forhåndsanmeldte deltagerantal på 500.**

 **De vejrmæssige forhold taget i betragtning blev løbet gennemført uden uheld, og med positive tilbagemeldinger fra deltagerne. Det blev under bestyrelsesmødet debatteret, hvorvidt vi skal justere ruten omkring Kina-/Japanvej, samt om vi fremover skal starte med ”Masterstart”, hvor alle deltagerne sendes af sted som ”en samlet start” gennem den første del af ruten.**

 **Bestyrelsen besluttede – indtil videre – at fastholde samme rute som hidtil, samme inddeling i startgrupper a ca. 50 ryttere, samt at der skal være en bemandet post ved udkørsel fra Ormeslev til Slagelse Landevej.**

 **Aftalen om nyt tidtagningssystem betragtes som en succes, og det er planen, at vi også næste år skal lave aftale om samme system.**

**Ad pkt. 3: Kassereren gennemgik de økonomiske aspekter vedr. løbet. Det viser sig, at økonomien stort set er identisk med resultatet fra 2015, men med den positive bemærkning, at klubbens andel af administration og opgaver under løbet er langt mere fordelagtigt end tidligere, hvilket er en klar begrundelse for at fastholde tidtagningssystemet.**

 **Formanden overgav 20 kg. Kold kartoffelsalat samt 10 kg. Frikadeller til Kirkens Korshærs Varmestue i Herrestræde. Personalet takkede meget for modtagelse af madvarerne.**

**Ad pkt. 4: Kassereren, som er primus motor for den forestående Vandel Tur med 22 deltagere, gennemgik planen for transport m.v.**

 **Alle deltagere er vel informerede om placering i biler, cyklers transport, samt afgangstider fra Slagelse.**

 **Ved ankomst til Vandel informeres om nødvendige oplysninger om opholdet m.v.**

**Ad pkt. 5: Det blev besluttet, at ”Madpakketuren” finder sted den 26. juni, og turen går til Havnsø.**

 **Den 24. september (lørdag) planlægges der på en tur til mikrobryggeriet i Bringstrup. Formanden forsøger at få indgået en aftale om et besøg.**

 **Bestyrelsen besluttede, at SCRM skal afholde et Grill arrangement i det tidlige efterår, hvor det er planen, at Event Eksperten skal stå for levering af pølser m.v.**

**Ad pkt. 6: Spar Nord har – som erstatning for forannævnte grill arrangement – tilbudt, at ”Et medlem som booker et uforpligtende møde” med banken, giver kr. 1.000,- til klubben. Såfremt medlemmet indgår aftale om bankforretninger med Spar Nord, betaler Spar Nord et års kontingent for det enkelte medlem.**

 **Spar Nord tilsender formanden en tekst vedr. ovenstående, som efterfølgende lægges på SCRM hjemmeside samt på SCRM Facebook gruppe.**

**Ad pkt. 7: Spar Nord efterlyser 2 – 3 medlemmer til et godtgørende arrangement til fordel for Børnecancer Fonden. Arrangementet finder sted lørdag den 7. maj i tiden 09.30 – 11.00.**

 **Peter Villumsen og Gert Pagter Kristensen har givet tilsagn om deltagelse.**

**Ad pkt. 8: I.a.b.**

***Referent***

***Ib P. Jensen***